O santos nga anghel nga nagbantay sa akong alaot nga kalag ug sa akong kinabuhi, bisan usa ako ka makasasala ayaw intawon ako pagbiyai, ni talikdan mo tungod sa akong pagka-walay pailob. Ayaw hatagi og higayon ang maliputon nga panulay sa pagmando kanako pinaagi sa pagpanlupig sa akong mortal nga lawas, lig-ona kining alaut ug luya ko nga mga kamot, ug giyahi ako sa dalan sa kaluwasan. O santos nga anghel sa Dios, magbalantay ug tigpanalipod sa akong alaot nga kalag ug lawas, pasayloa ako sa tanan kong mga kalapasan batok kanimo sa tanang mga adlaw sa akong kinabuhi; ug kung ako nakasala sa miaging gabii, panalipdi ako karong adlawa, ug bantayi ako gikan sa tanang tintasyon sa kaaway, aron dili ako makapasuko sa Dios sa bisan unsang sala. Ug i-ampo mo ako ngadto sa Ginoo, nga Siya magtudlo kanako sa pagbaton og kahadlok Kaniya, ug magapakita kanako, nga Iyang alagad, nga mahimong takus sa Iyang kaayo. Amen.